নেপালে বাংলাদেশী বিমান বিধ্বস্তে অর্ধশতাধিক যাত্রী নিহত হওয়ার মর্মান্তিক ঘটনায় গভীর শোক প্রকাশ করেছে বাংলাদেশ জামায়াতে ইসলামী | দিগন্ত বার্তা
নেপালে বাংলাদেশী বিমান বিধ্বস্তে অর্ধশতাধিক যাত্রী নিহত হওয়ার মর্মান্তিক ঘটনায় গভীর শোক প্রকাশ করেছে বাংলাদেশ জামায়াতে ইসলামী
নেপালের রাজধানী কাঠমান্ডুর ত্রিভূবন আন্তর্জাতিক বিমান বন্দরে গত ১২ মার্চ দুপুরে বাংলাদেশী একটি বিমান বিধ্বস্ত হয়ে প্রায় অর্ধশতাধিক যাত্রী নিহত হওয়ার মর্মান্তিক ঘটনায় গভীর শোক প্রকাশ করে বাংলাদেশ জামায়াতে ইসলামীর নায়েবে আমীর ও সাবেক এমপি মাওলানা শামসুল ইসলাম আজ ১৩ মার্চ ২০১৮ প্রদত্ত এক শোকবাণীতে বলেন, “নেপালের রাজধানী কাঠমান্ডুর ত্রিভূবন আন্তর্জাতিক বিমানবন্দরে বাংলাদেশের একটি বিমান বিধ্বস্ত হয়ে প্রায় অর্ধশতাধিক যাত্রী নিহত হওয়ার মর্মান্তিক ঘটনায় আমি গভীরভাবে শোকাহত।
বিমান দুর্ঘটনায় যারা নিহত হয়েছেন আমি তাদের শোক সন্তপ্ত পরিবার-পরিজনদের প্রতি গভীর সমবেদনা জানাচ্ছি এবং যারা আহত হয়েছেন তাদের দ্রুত আরোগ্য কামনা করছি।”